ಮಾವ ಅನ್ನೋದು ಕೆಟ್ಟ ಪದನಾ- ಪ್ರಶಾಂತ್‍ಗೆ ಕಿಚ್ಚನ ಪ್ರಶ್ನೆ

ಬಿಗ್‍ಬಾಸ್ ಕಾರ್ಯಕ್ರಮ ಐದನೇ ವಾರದತ್ತ ಮುನ್ನುಗ್ಗುತ್ತಿದ್ದು, ನಿನ್ನೆ ವಾರದ ಕಥೆ ಕಿಚ್ಚನ ಜೊತೆ ಸಂಚಿಕೆ ನಡೆಯಿತು. ಈ ವೇಳೆ ಕಿಚ್ಚ ಸುದೀಪ್ ಪ್ರಶಾಂತ್ ಸಂಬರ್ಗಿಯವರಿಗೆ ಮಾವ ಅನ್ನೋದು ಕೆಟ್ಟ ಪದನಾ ಎಂಬ ಪ್ರಶ್ನೆ ಕೇಳಿದ್ದಾರೆ.

ಕಳೆದ ವಾರ ಪ್ರಶಾಂತ್ ಸಂಬರ್ಗಿಯವರು ಮಂಜುರನ್ನು ನನ್ನನ್ನು ಮಾವ ಎಂದು ಕರೆಯಬೇಡ ಅಂತಾ ಜಗಳ ಮಾಡಿದ್ದರು. ಈ ವೇಳೆ ಮಂಜು ಹಾಗೂ ಪ್ರಶಾಂತ್ ಮಧ್ಯೆ ದೊಡ್ಡ ವಾಗ್ವಾದವೇ ನಡೆದಿತ್ತು. ಸದ್ಯ ನಿನ್ನೆ ಈ ವಿಚಾರವಾಗಿ ಕಿಚ್ಚ ಸುದೀಪ್ ಪ್ರಶಾಂತ್ ಸಂಬರ್ಗಿ ಜೊತೆ ಪ್ರಸ್ತಾಪಿಸಿದ್ದಾರೆ.

ಪ್ರಶಾಂತ್‍ರವರೇ, ಮಾಜಿ ಮಾವನಾಗಲು ತೀರ್ಮಾನ ಮಾಡಿದ್ದೇಕೆ ಎಂದು ಕಿಚ್ಚ ಕೇಳುತ್ತಾರೆ. ಆಗ ಮುಂದೆ ಮಾವ ಎಂದು ಹಿಂದೆ ನನ್ನನ್ನು ಗೇಲಿ ಮಾಡುತ್ತಾರೆ ಎಂಬ ಮಾತು ನನ್ನ ಕಿವಿಗೆ ಬಿತ್ತು. ಹಾಗಾಗಿ ಎಲ್ಲರ ಬಳಿ ಹೋಗಿ ನನ್ನ ತಂದೆ-ತಾಯಿ ಇಟ್ಟಿರುವ ಹೆಸರಿಟ್ಟು ಕರೆಯಿರಿ ಪ್ರೀತಿ ಜಾಸ್ತಿ ಇದೆ ಅಂತಾ ಕೇಳಿಕೊಂಡೆ ಎಂದು ಹೇಳುತ್ತಾರೆ.

ಹಿಂದೆಗಡೆ ಈ ರೀತಿ ಮಾತನಾಡುತ್ತಿದ್ದಾರೆ ಎಂದು ನಿಮಗೆ ಹೇಗೆ ತಿಳಿಯಿತು ಎಂಬ ಪ್ರಶ್ನೆಗೆ, ಹೀಗೆ ಜೆನರಲಿ ಬಂದು ಈ ತರ ಡಬಲ್ ಮಿನಿಂಗ್ ಇದೆ ಎಂದು ಹೇಳಿದರು. ಆಗ ಬೇಡ ಯಾಕೆ ನನ್ನ ಇಮೇಜ್ ಹಾಳು ಮಾಡಿಕೊಳ್ಳಬೇಕು ಎಂದು ಒಬ್ಬೊಬ್ಬರಿಗೂ ಹೋಗಿ ವೈಯಕ್ತಿಕವಾಗಿ ಮನವಿ ಮಾಡಿಕೊಂಡಿದ್ದೇನೆ ಎಂದರು.

ನಂತರ ಈ ರೀತಿ ಮಾಹಿತಿ ಕೊಟ್ಟವರು ನಾನು ಹೇಳಿದ್ದು ಸುಳ್ಳು ಎಂದು ಕೂಡ ಹೇಳುತ್ತಾರೆ. ಆಗ ನೀವು ಸೀರಿಯಸ್ ಆಗಿ ತೆಗೆದುಕೊಳ್ಳುವ ಮುನ್ನ ಯೋಚನೆ ಮಾಡಬೇಕಾಗಿತ್ತು ಎಂದಾಗ, ನಾನು ಈ ವಿಚಾರವಾಗಿ ಕೇಳಿದಾಗ ನಾನು ಹೇಳಿದ್ದು ಸುಳ್ಳು, ಆದರೆ ಹೊರಗಡೆ ಈ ರೀತಿ ದ್ವಂಧ ಅರ್ಥ ಬರುತ್ತದೆ. ನಿನ್ನ ಹೆಸರಿರುವಾಗ ನೀನು ಯಾಕೆ ಈ ರೀತಿ ಕರೆಸಿಕೊಳ್ಳುತ್ತಿದ್ದಿಯಾ ಎಂದು ಹೇಳಿದರು. ಆಗ ನನಗೂ ಆಚೆ ಇರಲಿ, ಬಿಡಲಿ ನನ್ನ ಹೆಸರಿನಲ್ಲಿ ಕರೆಸಿಕೊಳ್ಳಬೇಕು ಎಂದು ಅನಿಸಿತು ಎಂದು ಹೇಳುತ್ತಾರೆ.

ಈ ವೇಳೆ ಪ್ರತಿಕ್ರಿಯಿಸಿದ ಮಂಜು, ನಾನು ಒಬ್ಬರನ್ನು ಗೇಲಿ ಮಾಡುತ್ತೇನೆ, ರೇಗಿಸುತ್ತೇನೆ ಎಂದರೆ ತುಂಬಾ ಪ್ರೀತಿಸುತ್ತೇನೆ ಎಂದು ಅರ್ಥ. ಇಲ್ಲಿಗೆ ಬಂದು 40 ದಿನ ಆಗಿದೆ. ಅಂದಿನಿಂದ ನಾನು ಮಾವ ಎಂದು ಕರೆದುಕೊಂಡು ಬರುತ್ತಿದ್ದೇನೆ. ಆದರೆ ಸಡನ್ ಆಗಿ ಹಾಗೇ ಕರೆಯಬೇಡ ಎಂದಾಗ ನಾನು ಆಗುವುದಿಲ್ಲ ಎಂದು ಹೇಳಿದೆ. ಈ ಮಾತನ್ನು ಮುಂಚೆಯೇ ಹೇಳಿದ್ದರೆ ಬಹುಶಃ ಒಪ್ಪಿಕೊಳ್ಳುತ್ತಿದ್ದೆ. ಆದರೆ ಚಕ್ರವರ್ತಿಯವರು ಬಂದ ನಂತರ ಅವರ ಮಾತನ್ನು ಕೇಳಿ ಇವರು ಮಾತನಾಡಿದ್ದು, ನನಗೆ ಇಷ್ಟವಾಗಲಿಲ್ಲ. ಬೇರೆಯವರ ಮಾತು ಕೇಳಿ ನೀವು ಹೇಗೆ ನಿರ್ಧರಿಸುತ್ತೀರಾ ಎನ್ನುವುದು ನನ್ನ ಅಭಿಪ್ರಾಯ ಎನ್ನುತ್ತಾರೆ.